Publication: Magyar Közlöny
Issue: MK-2005-57 (Year: 2005, Number: 57)
Era: 2004-2010
Section: 6. melléklet a 25/2005. (IV. 29.) GKM rendelethez
Paragraph Index: 236

4. VIZSGÁLATI ELJÁRÁS Kövessük az általános információknál megadott eljárást, majd folytassuk a következõképpen: Azonnal tegyük be a próbadarabot a 40 °C-ra elõmelegített lombikba. Öntsünk a próbadarabra grammonként 100 ml, 40 °Cra elõmelegített hangyasav-cinkklorid oldatot. Zárjuk le, majd erõsen rázzuk fel a lombikot. Tartsuk a lombikot és a tartalmát két és fél órán keresztül 40 °C-os állandó hõmérsékleten, közben óránként rázzuk fel. Szûrjük át a lombik tartalmát egy lemért üveg szûrõtégelyen és a reagens segítségével töltsük át a lombikban maradt szálakat az üvegszûrõbe. Öblítsünk 20 ml reagenssel. Mossuk át alaposan az üvegszûrõt és a maradékot 40 °C-os vízzel. Öblítsük át a szálmaradékot kb. 100 ml hideg ammóniaoldatban (3.2.2.), ügyelve arra, hogy a maradék 10 percig teljesen elmerüljön az oldatban, majd öblítsük át alaposan hideg vízzel. Ne alkalmazzunk leszívást addig, míg minden mosófolyadék magától le nem folyt. Végül szívassuk le a bennmaradó folyadékot, majd szárítsuk meg, hûtsük le, és mérjük meg az üvegszûrõt a szálmaradékkal.

Source: https://magyarkozlony.hu/hivatalos-lapok/bbe38881db364b3df29746531a987dfb5dec0756/dokumentumok/3f9c73e3aaa94d4a7bbcd603fab828e5ec3ef808/letoltes